KOMISSION ASETUS (EY) N:o 1620/95,
annettu 4 päivänä heinäkuuta 1995,
neuvoston asetuksen (ETY) N:o 2075/92 soveltamista koskevista yksityiskohtaisista säännöistä yhteisön tupakka-alan tutkimus- ja tiedotusrahaston osalta annetun asetuksen (ETY) N:o 2427/93 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon raakatupakka-alan yhteisestä markkinajärjestelystä 30 päivänä kesäkuuta 1995 annetun neuvoston asetuksen (ETY) N:o 2075/92 (1), sellaisena kuin se on viimeksi muutettuna asetuksella (EY) N:o 711/95 (2), ja erityisesti sen 13 artiklan 3 kohdan,
sekä katsoo, että
komission asetuksessa (ETY) N:o 2427/93 (3), sellaisena kuin se on muutettuna asetuksella (EY) N:o 2678/94 (4) on asetuksen (EY) N:o 2075/92 soveltamista koskevat yksityiskohtaiset säännöt yhteisön tupakka-alan tutkimus- ja tiedotusrahaston osalta; saadun kokemuksen perusteella asetuksessa (EY) N:o 2678/94 olevan kirjanpitoa koskevan säännöksen soveltaminen johtaa tosiasiallisesti suoritettuja maksuja suurempien menojen ja saamattomien tulojen keinotekoiseen kirjaamiseen; tämä menetelmä johtaa vaikeuksiin jäsenvaltioiden tekemien ilmoitusten osalta; sen vuoksi on tarpeen tarkistaa tämä järjestelmä,
tämä kirjanpidon muuttaminen ei vaikuta edunsaajien oikeuksiin, ja
tässä asetuksessa säädetyt toimenpiteet ovat tupakan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 2427/93 10 artiklan 2 kohta seuraavasti:
"2. Tuottajille maksettavasta palkkiosta sekä jäsenvaltioiden jalostusyrityksille suorittamasta korvauksesta vähennetään maksun yhteydessä 1 kohdassa tarkoitettu pidätys asetuksen (ETY) N:o 3478/92 mukaisesti.
Jäsenvaltioiden on ilmoitettava näin vähennetty määrä Euroopan maatalouden ohjaus- ja tukirahaston (EMOTR) tukiosaston menoina.".
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Asetuksen (ETY) N:o 2427/93 10 artiklan 2 kohdassa tarkoitettua kirjanpitotapaa sovelletaan satovuoden 1994 kaikkiin palkkioihin.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 4 päivänä heinäkuuta 1995.